
Könnyűvadászgép-hajtóművek összehasonlítása

A könnyűvadászgép definícióját az Egyesült Államokban futott LWF program fogalmazta meg. 1965-ben gazdasági megfontolásokból létrehoztak egy olyan kategóriát, ami 18.100 kg-ig magába tömöríti a harcászati repülőket. A felosztás a mai napig fennáll, a „nehézfiúkhoz” olyan szereplők tartoznak, mint az F-15 Eagle, vagy a Szu-27 Flanker, míg a könnyűvadászokat az F-16 Falcon, F-18 Hornet, a MiG-29 Fulcrum, vagy a JAS-39 Gripen képviseli.
Választásom azért esett erre a kategóriára, mert a Magyar Honvédség légierejében csak könnyűvadászok kerültek alkalmazásra, és szeretném az olvasót rávilágítani, hogy gépeink hajtóművei a kategóriában hol helyezkednek el. Bemutatom a közelmúltat képviselő MiG-29-ben üzemelő Klimov RD-33 hajtóművet, továbbá az F414-et, mely a jövő Gripenjeit fogja hajtani. Ismertetem a hajtóműgyárak történelmét, melyből végigkövethető a témában szereplő meghajtások kibontakozása a koncepciótól a gyártástechnológián át egészen a megvalósításig.
Írásom végén összehasonlítom a hajtóműcsalád tagjait, és következtetéseket vonok le, melyek csak olyan mélységig hatolnak, hogy a laikus olvasó számára is érdekes legyen, hiszen ahogy Stephen Hawking elméleti fizikus mondta; „Minden egyes matematikai képlet felezi az olvasók addigi számát”. Ezt a vezérelvet követve írtam dolgozatomat.



